CELEX: 62016TN0189
Language: hu
Date: 2016-04-27 00:00:00
Title: T-189/16. sz. ügy: 2016. április 27-én benyújtott kereset – Migros-Genossenschafts-Bund kontra EUIPO – Luigi Lavazza (CReMESPRESSO)

27.6.2016   
            
            
               HU
            
            
               Az Európai Unió Hivatalos Lapja
            
            
               C 232/24
            
         2016. április 27-én benyújtott kereset – Migros-Genossenschafts-Bund kontra EUIPO – Luigi Lavazza (CReMESPRESSO)
   (T-189/16. sz. ügy)
   (2016/C 232/32)
   A keresetlevél nyelve: angol
   
      Felek
   
   
      Felperes: Migros-Genossenschafts-Bund (Zürich, Svájc) (képviselő: M. Treis ügyvéd)
   
      Alperes: az Európai Unió Szellemi Tulajdoni Hivatala (EUIPO)
   
      A másik fél a fellebbezési tanács előtti eljárásban: Luigi Lavazza SpA (Torino, Olaszország)
   
      Az EUIPO előtti eljárás adatai
   
   
      A vitatott védjegy jogosultja: a másik fél a fellebbezési tanács előtti eljárásban
   
      A vitatott védjegy:„CReMESPRESSO” szóelemet magában foglaló európai uniós ábrás védjegy – 8 919 541. sz. európai uniós védjegy
   
      Az EUIPO előtti eljárás: törlési eljárás
   
      A megtámadott határozat: az EUIPO ötödik fellebbezési tanácsának 2016. február 23-án hozott határozata (R 2823/2014-5. sz. ügy)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a megtámadott határozatot, amennyiben az helyt adott az európai uniós védjegy jogosultja által benyújtott fellebbezésnek és részben hatályon kívül helyezte az EUIPO 2014. október 24-i határozatát, nevezetesen a 11. osztályba tartozó „fagylaltkészítők, fagylaltgépek és kávéfőzők”, valamint a 7. osztályba tartozó „elektromos jégőrlőgépek” vonatkozásában;
            
         
               —
            
            
               az alperest és a beavatkozót kötelezze a jelen eljárás költségeinek viselésére.
            
         
      Jogalap
   
   
               —
            
            
               a 207/2009 rendelet 53. cikke (1) bekezdése a) pontjának megsértése.